**Stratégia felülvizsgálat, szennyvíziszap hasznosítási és – elhelyezési projektfejlesztési koncepció készítés (KEOP-7.9.0/12-2013-0009) projekt**

|  |  |
| --- | --- |
|  |  |
| A projekt vissza nem térítendő összköltsége | 1 099 789 000 HUF |
| A projekt megvalósításának kezdete | 2013.08.01 |
| A projekt megvalósításának tervezett befejezése | 2015.09.15. |
|  |  |

**A projekt célkitűzése**

A koncepció alapot nyújt a 2014-20-as programozási időszak forrásfelhasználás tervezési munkáihoz, meghatározza szennyvíziszap kezelés, hasznosítás, ártalmatlanítás szakterület támogatásának konkrét középtávú céljait (ezek között a szennyvíziszap feldolgozás és elhelyezés technológiai fejlesztési irányait), meghatározza az ezzel kapcsolatos rövidtávú feladatokat és azok eredményes megvalósításának peremfeltételeit.

**A projekt tartalma**

A projekt keretében az alábbi dokumentumok készültek el:

* 2006. évben készült „Nemzeti szennyvíziszap elhelyezési és feldolgozási tanulmány” **felülvizsgálata**
* **Szennyvíziszap Kezelési és Hasznosítási Stratégia 2014-2023,** (szakpolitikai stratégia**)** mely a teljes magyarországi szennyvíziszap gazdálkodás 10 éves, középtávú fejlesztésére terjed ki, valamint koncepcionális kitekintést nyújt hosszabb távra (2027-ig) is.
* **Szennyvíziszap Kezelési és Hasznosítási Program 2014-2017** (szakpolitikai program), mely a 4 éves rövidtávú feladatokat határozza meg.
* a szakpolitikai stratégia és program **Stratégiai Környezeti Vizsgálata**

A stratégiai dokumentumok társadalmi valamint hatósági, társintézményi egyeztetésre kerültek 2015.06.08-07.08. között. A szakmai szervezeteket konferencián tájékoztattuk valamint konzultációs lehetőséget nyújtottunk részünkre.

A szakpolitikai stratégia és program elfogadásáról a kormányzati stratégia irányításáról szóló 38/2012 (III.12) Korm. rendelet szerint a Kormánynak illetve a szakpolitikai területért felelős miniszternek kell döntenie.